Държавен вестник, бр. 94, 2004 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  94
РЕШЕНИЕ
за приемане на процедурни правила за тайно
гласуване при избора на омбудсман
Народното събрание на основание чл. 86,
ал. 1 от Конституцията на Република България
и § 2 от допълнителните разпоредби на Пра-
вилника за организацията и дейността на На-
родното събрание във връзка с чл. 10 от Закона
за омбудсмана
Р Е Ш И :
Приема процедурни правила за тайно гла-
суване при избора на омбудсман, както следва:
1. За провеждане на тайното гласуване се из-
бира комисия в състав от 8 народни представи-
тели—по един от всяка парламентарна група и
един независим народен представител.
2. Гласуването се извършва с една бяла бю-
летина с имената на предложените кандидати,
подредени по азбучен ред на собствените им
имена.
3. Бюлетините се поставят предварително в
изборните кабини.
4. Пликовете за гласуване са бели, непроз-
рачни, с еднакъв размер и без надписи. Плико-
вете се предоставят на народните представите-
ли от членовете на Комисията за провеждане
на тайното гласуване.
5. Всеки народен представител гласува, като
постави знак “Х” срещу името на предпочете-
ния от него кандидат, постави бюлетината в
изборния плик, излезе от изборната стая и пус-
не плика в избирателната кутия. Извършеното
гласуване се отбелязва в списъка на народните
представители, като гласувалият народен пред-
ставител се подписва.
6. Разкъсване, зачертаване и други знаци
върху бюлетината не я правят недействителна.
Плик с две или повече еднакви бюлетини се
брои за една действителна бюлетина.
7. Бюлетината е недействителна, когато:
а) е саморъчно направена;
б) е намерена в изборната кутия без плик;
в) знакът “Х” е поставен срещу повече от
едно име;
г) знакът “Х” не е поставен срещу никое от
имената.
Когато пликът съдържа две или повече бю-
летини с различно съдържание и когато пли-
кът е празен, бюлетините се броят за една не-
действителна бюлетина.
8. Гласуването се провежда в рамките на
1 час, смятано от обявяването на процедурата.
9. След приключване на гласуването Коми-
сията за провеждане на тайното гласуване със-
тавя протокол с данните от гласуването, който
се подписва от членовете на комисията. Пред-
седателят на комисията обявява пред Народно-
то събрание резултатите от гласуването.
10. За избран се смята кандидатът, получил
мнозинство повече от половината от гласува-
лите народни представители.
Решението е прието от XXXIX Народно съб-
рание на 8 октомври 2004 г. и е подпечатано с
официалния печат на Народното събрание.
Председател на Народното събрание:
Огнян Герджиков
49474
РЕШЕНИЕ
за избиране на Комисия за провеждане на тай-
но гласуване при избора на омбудсман
Народното събрание на основание чл. 86,
ал. 1 от Конституцията на Република България
и Решението за приемане на процедурни прави-
ла за тайно гласуване при избора на омбудсман
Р Е Ш И :
Избира Комисия за провеждане на тайно
гласуване при избора на омбудсман в състав от
8 народни представители—по един от всяка
парламентарна група и един независим наро-
ден представител, както следва:
Председател: Борислав Любенов Великов—на-
роден представител от Парла-
ментарната група на Национал-
но движение “Симеон Втори”
Членове:
Петър Иванов Агов—народен
представител от Парламентарна-
та група на Коалиция за България;
Веселин Борисов Черкезов—на-
роден представител от Парла-
ментарната група на Обединени-
те демократични сили;
Четин Хюсеин Казак—народен
представител от Парламентарна-
та група на Движението за права
и свободи;
Васил Богданов Василев—наро-
ден представител от Парламен-
тарната група на Съюза на де-
мократичните сили;
Величко Стойчев Клингов—наро-
ден представител от Парламен-
тарната група “Новото време”;
Владимир Стоянов Джаферов—
народен представител от Парла-
ментарната група на Народен
съюз;
Елка Панчова Анастасова—неза-
висим народен представител.
Решението е прието от ХХХIХ Народно съб-
рание на 8 октомври 2004 г. и е подпечатано с
официалния печат на Народното събрание.
Председател на Народното събрание:
Огнян Герджиков
49475